L-eks ċiklist ta’ Team Sky u Direttur Sportiv ta’ Team Ineos Nicolas Portal miet fl-età ta’ 40 sena. Stqarrija ta’ Team Ineos tat ħjiel li l-mewta ta’ Portal kienet f’daqqa waħda fid-dar tiegħu f’Andorra. Portal beda l-karriera tiegħu mat-tim Franċiż AG2R Prevoyance fl-2001 u ngħaqad ma’ Caisse d’Epargne għal tliet staġuni qabel spiċċa ma’ Team Sky fl-2010. Hu kellu problemi b’marda iżda xorta kkompeta għal staġun sħiħ u kien parti minn Team Sky li għen lil Bradley Wiggins jikseb it-Tour de France fl-2012. Hu għen ukoll lit-tim bħala Direttur Sportiv b’rebħiet għal Chris Froome fl-2013, fl-2015 u fl-2017 kif ukoll lil Geraint Thomas fl-2018. It-tim bidel ismu għal Team Ineos meta Egan Bernal rebaħ is-sena l-oħra. Mal-aħbar tal-mewt tiegħu, kienu ħafna dawk li sellmu l-memorja tiegħu fosthom Chris Froome.